
	Comisia pentru buget, finanţe şi bănci
Nr.22/180/26.05.2009
	
	Comisia pentru învăţământ, ştiinţă, tineret şi sport

Nr.29/137/26.05.2009


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.5/2009 privind înfiinţarea Agenţiei de Credite pentru Studenţii din Instituţiile de Invăţământ Superior de Stat şi Particular Acreditate, cu care Comisia pentru buget, finanţe şi bănci şi Comisia pentru învăţământ, ştiinţă, tineret şi sport au fost sesizate în fond cu adresa Biroului Permanent nr.  PLx.159 din 2 martie 2009.

	       PREŞEDINTE,                                                    PREŞEDINTE,
       Viorel ŞTEFAN                                                     Prof.univ.dr.
                                                                      Cristian-Sorin DUMITRESCU

RAPORT COMUN
asupra proiectului de Lege pentru aprobarea Ordonanţei Guvernului nr.5/2009 privind înfiinţarea Agenţiei de Credite pentru Studenţii din Instituţiile de Invăţământ Superior de Stat şi Particular Acreditate
Cu adresa nr. PLx.159 din 2 martie 2009, Biroul Permanent conform art. 95 din Regulamentul Camerei Deputaţilor, republicat, a sesizat Comisia pentru buget, finanţe şi bănci şi Comisia pentru învăţământ, ştiinţă, tineret şi sport, pentru examinarea şi avizarea în fond a proiectului de Lege pentru aprobarea Ordonanţei Guvernului nr.5/2009 privind înfiinţarea Agenţiei de Credite pentru Studenţii din Instituţiile de Invăţământ Superior de Stat şi Particular Acreditate.

La întocmirea raportului s-au avut în vedere avizele Consiliului Legislativ, Comisiei juridice, de disciplină şi imunităţi.
Prezentul proiect de Lege are ca obiect înfiinţarea Agenţiei de Credite pentru Studenţii din Instituţiile de Invăţământ Superior de Stat şi Particular Acreditate, organ de specialitate al administraţiei publice centrale, cu personalitate juridică, în subordinea Ministerului Educaţiei, Cercetării şi Inovării.

Prin aprobarea Ordonanţei Guvernului nr. 5/2009 se facilitează obţinerea de credite bancare de către studenţii din învăţământul superior de stat şi particular care urmează studii universitare de licenţă şi studii universitare de masterat, la zi, prin care pot acoperi taxe de studii şi alte cheltuieli de desfăşurare a acestora
In raport de obiectul şi conţinutul său, proiectul de Lege face parte din categoria legilor ordinare.
La lucrările comisiilor au participat 28 deputaţi, din totalul de 31 membri ai Comisiei pentru buget, finanţe şi bănci şi 22 deputaţi din totalul de 31 membri ai Comisiei pentru învăţământ, ştiinţă, tineret şi sport. In baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat, ca invitaţi: doamna Ecaterina Adronescu, ministrul educaţiei, cercetării şi inovării şi doamna Oana Badea, secretar de stat.
Raportul comisiei a fost adoptat cu majoritate de voturi. 

Proiectul de Lege a fost adoptat de Senat în şedinţa din data de 25 februarie 2009.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei Guvernului nr.5/2009 privind înfiinţarea Agenţiei de Credite pentru Studenţii din Instituţiile de Invăţământ Superior de Stat şi Particular Acreditate, Comisiile propun supunerea spre dezbaterea şi adoptarea Plenului Camerei Deputaţilor a proiectului de Lege în forma Senatului.
	       PREŞEDINTE,                                                    PREŞEDINTE,
       Viorel ŞTEFAN                                                     Prof.univ.dr.

                                                                      Cristian-Sorin DUMITRESCU



	        SECRETAR,                                                        SECRETAR,
         Iuliu NOSA                                                         Mihai RADAN


Expert parlamentar,                                                       


   Consilier,
  Florentina Rădoi                                                      


       Vasile Năstăsescu










  Consultant,











Monica Tudor
